പന്തീരാങ്കാവ് യുഎപിഎ കേസ് സുപ്രീംകോടതിയില് വാദം പൂര്ത്തിയായി, വിധി പറയാനായി മാറ്റി ന്യൂഡല്ഹി: പന്തീരാങ്കാവ് യുഎപിഎ കേസില് സുപ്രീംകോടതിയില് വാദം പൂര്ത്തിയായി. കേസ് വിധി പറയാനായി മാറ്റി. അലന് ഷുഹൈബിന്റെ ജാമ്യം റദ്ദാക്കണമെന്ന എന്ഐഐ ആവശ്യത്തിലും താഹ ഫസല് സമര്പ്പിച്ച ജാമ്യാപേക്ഷയിലുമാണ് വാദം പൂര്ത്തിയായത്. ജസ്റ്റിസ് അജയ് രസ്തോഗി അധ്യക്ഷനായ ബെഞ്ചാണ് കേസ് പരിഗണിക്കുന്നത്. കഴിഞ്ഞ വര്ഷം സെപ്റ്റംബറിലാണ് അലന് ഷുഹൈബിനും താഹ ഫസലിനും കൊച്ചിയിലെ പ്രത്യേക എന്ഐഎ കോടതി ജാമ്യം അനുവദിച്ചത്. എന്നാല് ഈ വര്ഷം ജനുവരിയില് ഹൈക്കോടതി താഹ ഫസലിന്റെ ജാമ്യം റദ്ദാക്കി. അലന് ഷുഹൈബിന് വിചാരണക്കോടതി അനുവദിച്ച ജാമ്യം റദ്ദാക്കാന് ഹൈക്കോടതി തയാറായിരുന്നില്ല. ഈ സാഹചര്യത്തിലാണ് ജാമ്യം റദ്ദാക്കണം എന്ന് ആവശ്യപ്പെട്ട് എന്ഐഎ സുപ്രീംകോടതിയെ സമീപിച്ചത്. വോയിസ്റ്റ് ബന്ധം ആരോപിച്ച് 2019 നവംബര് ഒന്നിനാണ് അലനേയും താഹയേയും യുഎപിഎ ചുമത്തി പൊലീസ് അറസ്റ്റ് ചെയ്തത്.